יא משלטי 
יש מי שגר בצריף רעוע; יש מי שוכן בתוך ארמון; שלישי יש לו שיכון קבוע,; ולרביעי בדון דלפון.; אך מה יש כאן להתווכח; היש שיכון דומה לזה?; גם לא שלמנו דמי מפתח; ועוד ביקשו שלא נצא.; יא, יא משלטי, יא משלטי,; ביתי שלי ללא קירות; יא, יא מטבחי, יא מיטתי; וכוכבים כמנורות.; נכון שאין בו לוקסוס רב; והחימום היחידי,; הוא חום הלב ואש הקרב; על משלטי (על משלטי).; בתל אביב עכשיו קולנוע; ונערות בשלל צבעים.; ואנו כאן שוכבים בלי נוע; ומציצים בכוכבים.; אחד זוכר את אבא אמא,; ספק נרדם ספק הוזה,; שני חולם על רות או רינה; ומחבק את הרובה...; יא, יא משלטי, יא משלטי...; רק תמול היה לנו אורח; קצת לא מוזמן, אבל צפוי.; עשינו לו כל כך שמח,; הוא לא ישכח את הבילוי!; הגשנו לו כיבוד קולע,; ריקוד של אש, אימון קטן; והוא אכל והתפקע,; עת המקלע הגיש לפתן.; יא, יא משלטי, יא משלטי...; לא במרכז עומד ביתנו,; דומה לבור או למלונה; ויש שיכון יפה ממנו -; אך הוא שומר על השכונה.; על כן, על כן, נאהבנו; ובו נחזיק בחוזק יד,; כי זאת לדעת בזמננו.; בונים בתים בזכות משלט.; יא, יא משלטי יא משלטי...; 